PTG แรง 3 วันติด! พุ่งอีก5% คาดเก็งงบฯ Q4/62 โตทะลัก 80% แนะซื้อเป้าสูง 20.30 บ.
PTG แรง 3 วันติด! พุ่งอีก5% คาดเก็งงบฯ Q4/62 โตทะลัก 80% แนะซื้อเป้าสูง 20.30 บ.
PTG แรง 3 วันติด! พุ่งอีก5% คาดเก็งงบฯ Q4/62 โตทะลัก 80% แนะซื้อเป้าสูง 20.30 บ.
14 ก.พ. 2563

ผู้สื่อข่าวรายงานว่า บริษัท พีทีจี เอ็นเนอยี จำกัด (มหาชน) หรือ PTG ณ เวลา 15.16 น. อยู่ที่ระดับ 16.00 บาท บวก 0.70 บาท หรือ 4.58% ด้วยมูลค่าซื้อขาย 475.73 ล้านบาท ราคาหุ้นวิ่งแรงในรอบ 1 เดือน โดยเทียบตั้งแต่หุ้นขึ้นทดสอบระดับ 16.00 บาท เมื่อวันที่ 6 ม.ค.63

บล.เคทีบี (ประเทศไทย) ระบุว่า  PTG เชื่อเป็นโอกาสซื้อสะสมรอบใหม่ หลัง 6 เดือนที่ผ่านราคาหุ้นร่วงลงกว่า 35% สวนทางกลับกำไรที่คาดว่าปีนี้จะเติบโต 151% และ KTBST คาดไตรมาส 4/62 จะมีกำไรสุทธิ 300 ล้านบาท เพิ่มขึ้น 80% เทียบช่วงเดียวกันของปีก่อน และ 16% เทียบไตรมาสก่อนหน้า ทำให้ทั้งปี 2562 จะมีกำไรสุทธิ 1,572 ลบ. เพิ่มขึ้น 151% ค่าการตลาดเฉลี่ยอยู่ที่ 1.85-1.9 บาท/ลิตร
ราคาไม่แพง เพราะราคาหุ้นปัจจุบันเทรด P/E 13 เท่า แต่ PTG เป็นหุ้นเติบโต ดังนั้นควรประเมินมูลค่าหุ้นโดยวิธี PEG ซึ่งปัจจุบันอยู่ที่ 0.7 เท่าของอัตราการเติบโตเฉลี่ยในช่วง 2 ปีข้างหน้า (ซื้อ, เป้าเชิงกลยุทธ์ 16.00 บาท)
บล.ทิสโก้ ระบุในบทวิเคราะห์ว่า PTG  คาดกำไรไตรมาส4/63 ที่ 359 ลบ. เพิ่มขึ้นเท่าตัว เทียบช่วงเดียวกันของปีก่อน และ 39% เทียบไตรมาสก่อนหน้าจากปริมาณขายและค่าการตลาดที่เพิ่มขึ้น, สำหรับกำไรสุทธิปี 63-64 คาดจะเติบโตได้ปีละ 8-9% จากสมมติฐานค่าการตลาดที่เข้มงวดเพียง 1.8 บ./ลิตร vs ปัจจุบันที่อยู่ที่ 2 บ./ลิตร แนะนำซื้อเป้า 20.30 บ.